Държавен вестник, бр. 87, 2010 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  87
Преамбюл
Където:
1. С Регламент (ЕС) № 1080/2006 на Евро­
пейския парламент и на Съвета принципите 
и стратегиите, ръководещи Европейския 
фонд за регионално развитие (ЕФРР), бяха 
преформулирани.
2. С Регламент на Съвета (ЕС) № 1083/2006 
бяха приети общите условия относно, освен 
всичко останало, предмета, финансирането и 
използването на ЕФРР, на Кохезионния фонд 
(„КФ“) и Европейския социален фонд („ЕСФ“).
3. Като един от инструментите за използ­
ване на средствата, възстановявани от Фон­
довете (определени с Регламент на Съвета 
(ЕС) № 1083/2006), инициативата „Съвместна 
европейска инициатива за устойчиви инвес­
тиции в градските райони“ („JESSICA“) бе 
разработена съвместно от Комисията на ев­
ропейските общности („Комисията“) и ЕИБ 
в сътрудничество с Банката за развитие към 
Съвета на Европа с цел да се улеснят въз­
връщаемите инвестиции в проекти, които са 
част от интегриран план за устойчиво градско 
развитие, посредством който се предоставят и 
използват всички отпуснати средства по линия 
на JESSICA, съгласно Регламент на Съвета 
(ЕС) 1083/2006 и Регламент на Комисията 
(ЕС) № 1828/2006.
4. На 20 юни 2007 г. Комисията прие 
решението за Национална стратегическа 
референтна рамка за периода 2007 – 2013 г., 
представена от Министерството на финансите 
на Република България, включително нейно­
то изпълнение, освен всичко останало, чрез 
Оперативна програма „Регионално развитие“ 
2007 – 2013 г. (посочена по-долу).
5. На 5 ноември 2007 г. Комисията одо­
бри ОПРР с Решение № 5440 от 05.11.2007. 
Разпоредбите на ОПРР са надлежно взети 
предвид от Страните при изготвянето на това 
Споразумение.
6. В изпълнение на Меморандума за раз­
бирателство, подписан между правителството 
на Република България и ЕИБ на 27 май 
2009 г. (МР), относно сътрудничеството им 
по прилагането на инициативата JESSICA в 
България правителството на Република Бъл­
гария и ЕИБ се съгласяват да си сътрудничат 
в областта на JESSICA.
7. Страните постигнаха съгласие, че Хол­
динговият фонд по JESSICA (описан по-долу) 
ще бъде организиран като „самостоятелен 
финансов ресурс“ в рамките на ЕИБ, съглас­
но Споразумението, както е предвидено в 
чл. 43, ал. 3 на Регламент на Комисията (ЕС) 
№ 1828/2006 и допълнителните определения 
по-долу. 
8. Управляващият орган на ОПРР да 
заплати Разходите за управление (описани 
по-долу) в съответствие с чл. 43, ал. 4 от 
Регламент на Комисията (ЕС) № 1828/2006, 
като плащанията ще се извършват съгласно 
това Споразумение. 
9. Страните декларират, че JESSICA е нова 
инициатива, предприета от Комисията и разра­
ботена съвместно в България от управляващия 
орган на ОПРР и ЕИБ. Отчитайки ранния етап 
на новата институционална инфраструктура за 
използване на JESSICA в България, страните 
заявяват готовността си да разгледат ефекта 
на това Споразумение, включително съответ­
ствието му с приложимите норми и правила 
на ЕС, и да го изменят, ако е необходимо.
10. ЕИБ ще разгледа предприемането на и 
всякакви други дейности в подкрепа на ФГР 
(описани по-долу) в България в контекста на 
инициативата JESSICA.
11. Това споразумение подлежи на ратифи­
кация от Народното събрание на Република 
България и влиза в сила от датата на обна­
родването му в „Държавен вестник“ съгласно 
чл. 85, ал. 1, т. 4 и 5 от Конституцията на 
Република България.
Вследствие на горното страните се спора­
зумяват, както следва:
1. Дефиниции и тълкуване
1.1. В това Споразумение следните дефини­
рани термини и изрази ще имат следните зна­
чения, освен ако контекстът не изисква друго: 
„ОПРР“
означава българската Оперативна 
програма „Регионално развитие“ 
2007 – 2013, със средства от която 
се създава Холдинговият фонд по 
JESSICA, в съответствие с клаузите 
на това Споразумение;
„Допъл­
нителни 
задачи“
означава всички други задачи, 
допълнителни към дейността по 
JESSICA, които ще се изпълняват 
от ЕИБ съгласно чл. 4.2;
„Споразу­
мение“
е това Споразумение и прило­
женията, както и съответните 
изменения;
„Прило­
жение“
е приложение към това Споразу­
мение, което представлява нераз­
делна част от него;
„Член“
е член от това Споразумение;
„Пълно­
мощия“
включва всички лицензии, раз­
решения, одобрения, съгласия, 
резолюции, освобождавания, впис­
вания или регистрации (според 
наименованието им), които се 
изискват във връзка с осъществя­
ването на дейността на ФГР или 
за проект за градско развитие;
„Работен 
ден“
е ден, в който офисът на ЕИБ в 
Люксембург е отворен и банките в 
България, Люксембург и Брюксел 
са отворени за клиенти;